ZIKLOPE DOKTOREA
Noiz arte tematuko zara inoiz lortuko ez duzula onartu aurretik?
Luzaroan, ez, Mendoza maitea, lortu baitut.
Bizirik jarraitzen du.
Begiratu. Zeuk begiratu.
-Sinestezina! -Ikusten duzu?
Hau zeharo apurtuta uzteko bezainbat radio erabili dut…
…baina bizirik mantentzeko gai izan naiz.
Berehala gelditu behar duzu.
Suntsitu zure laginak! Erre zure oharrak!
Jota al zaude?
Entzun egin behar didazu, beranduegi izan baino lehen.
Radio-biltegi erraldoi hau aurkitu nuenean…
…zugan pentsatu nuen lehenik: Thorkel doktorea, nire irakaslea…
…Thorkel doktorea, biologo handia.
Zuri deitu nizun niri aholkatzeko.
Hasi nintzen imajinatzen, hemen, oihanean…
…Thorkel Institutua, sendatzeko jauregia mundu guztiarentzat.
Landaldeko medikuak al gara?
Ez duzu ulertzen hemen zer daukagun.
Kreazioaren indar kosmikoa bera daukagu geure esku artean.
Geure esku artean bizitza tankeratu dezakegu…
…bizitza desegin, berregin, masilla bezala moldatu.
Egiten ari zarena erokeria da. Deabruzkoa!
Jainkoarenak bakarrik diren indarrak bortxatzen ari zara.
Hori ona da. Oso ona.
-Hori da egiten ari naizena. -Ez dizut utziko!
Ahaztu al zaizu nor den maisua eta nor ikaslea?
Ez, eta horregatik, arren, uztazu erokeria hau.
Nire lana eragotzi nahi didazu?
Halabeharrez. Hau dena nirea da, eta debekatu egiten dizut!
Debekatu egiten didazu.
Estatu Batuetako Ikerketarako Fundazioa
Grossmithek eman ditzake zure eskolak, jakina.
Horrek ez nau kezkatzen, baina…
Thorkelek ez zidan deituko, garrantzi handiko kontua ez balitz.
Entzutez bakarrik ezagutzen duzu Thorkel doktorea.
Nik berarekin lan egin nuen negu batez institutuan.
Oso gizon arraroa da…
…anormalki isilkorra bere esperimentuez.
Bi urte daramatza Amazoniako oihanean sartuta…
…eta auskalo zein egoeratan daukan burua.
Thorkel bitxia izango da, baina biologorik handiena ere bada.
Pozik lagunduko nioke, ahal banu.
Nahiago nuke joango ez bazina.
"Bulfinch doktorea. Ikerketarako Fundazioa".
"Pozik egingo nuke espedizioko lan mikroskopikoa".
"Badakit bidaia zaila dela, baina ez nau kezkatzen".
Stockton jauna, 16.000 kilometro egin ditugu dagoeneko.
Saia zaitez gure egoera ulertzen.
Aise uler dezaket.
Zuen Hardy doktoreak ezin du altitude hau jasan…
…eta ni naiz Lima aldeko mineralogista bakarra.
Erantzuna ezezkoa da berriz ere.
Esan ziguten zuri lana eskaintzeko ohiko moduek ez zutela balioko.
Nork egin dit mesede hori?
Kontsularengana joan gara, noski.
Zer esan dizue?
Kontsul gisa, oporrak luzatu zaizkizula esan digu.
Lagun gisa, onartzen du kalte egin dizula zure zor guztiak erosiz.
Azkar igartzen dituzu zuk gauzak.
Beraz, zer nahiago duzu?
Espetxera joan edo lanera joan?
Ez.
Amari ere ez nizkioke mando hauek alokatuko.
-Lagundu nahi nizueke. -Ez dugu zure laguntza behar.
Duela hilabete kontratatu ditugu telegramaz mando hauek.
Tamalez, geroztik nik erosi ditut.
Meatzaria naiz eta erabiliko ditut.
Entzungo al didazu azaltzen ari natzaizuna?
Jakina.
Biologoa naiz.
Zomorro-ehiztaria.
Thorkel doktorea ere, harekin bat egitera goazena…
…zomorro… biologoa da.
Bi urte daramatza landa-lanean Karana ibaiko kanpamentuan.
Leku latza eta denbora luzea tximeletak harrapatzeko.
Thorkel doktorea aditurik handiena da egitura molekular organikoan.
Ofizio bat ikastea bezalakorik ez dago.
Ni konbentzitu ninduzun. Ea bera konbentzitzen duzun.
Diru gehiago nahi duzu zure mandoen truke?
Doktorea izango zara zu ere.
Dirua ez bada, zer nahi duzu?
Zuekin joan nahi dut.
Hori zeharo irregularra da.
Thorkel doktoreak 3 lagun hautatu baizik ez ditu eskatu.
Nahi duzuena.
Mandoak joaten badira, ni ere bai.
Thorkel doktorea!
Zer gertatzen da?
-Jendea etorri da. -Ederki.
Non dago Thorkel doktorea?
-Ikusi al duzue zaldi orbandun bat? -Ez. Zaldirik, ez.
Alde egin du.
Tipo!
Nire txakurra, ez ahal da galduko!
Lotu ezazu. Thorkel ez dago hemen?
Hortxe dator.
Bulfinch doktorea, ohoratzen nauzu hona etorrita.
Ohorea nirea da zure ondora deitu didazulako, Thorkel doktorea.
Zu Robinson doktorea izango zara. Oso ausarta zara hona etortzeko.
Pozten naiz.
Hardy doktorea, nik uste baino gazteagoa zara.
Sentitzen dut, baina ez naiz Hardy. Bill Stockton naiz.
Hardy doktorea gaixo zegoen, eta Stockton jauna ekarri dugu.
Ziur nago aditua izango zarela.
Iragana ikertu didate.
Bitxia da halako leku ziztrin bat oihanean aurkitzea.
-Ez ditut lau lagun eskatu. -Kaixo, doktore.
Baker jauna mandoen jabea da.
Etortzen tematu da, haiek zaintzeko.
Oso atsegina zara guri laguntzeagatik.
Ehun organikoen egitura molekularraz egin duzun lanak…
…konbentzitu ninduen zu zinela egokiena nirekin lan egiteko.
Ohore bikoitza da niretzat.
Txit ongi etorriak zarete, etorrarazi baitzaituztet…
…nire begiek ez didatelako mikroskopioa erabiltzen uzten.
Izugarria da.
Espezialista batek ezin al dizu ezer konpondu?
Ez. Hemen segitu behar dut nire lana bukatu arte.
Nekatuegi zaudete gure lehen problemari berehala ekiteko?
Ez noski.
Prest.
A espezimena deituko diogu honi.
Mesedez, Bulfinch doktorea.
Zure zatia egizu. Nik ekarri zaitut. Zure erantzulea naiz.
Artalde bat edo 9 ume bazenitu, orduan kezkatu behar zenuke.
Hondamen progresiboa…
…egituraren desintegrazioa eta guzti.
Oso ondo.
Stockton jauna, azkar.
Mesedez. Ezin duzu ezetz esan.
Hala egingo nuke, urrutiago joan behar banu.
Itxura bitxia dute zelula hauek.
Zelulen egiturari buruzko zure iritzia ez zait interesatzen.
Esadazu ea zerbait ezaguna ikusten duzun hor.
Bai horixe. Burdina-kristalak.
Barkatu, aztoratuta badirudit, baina esan berri didazunak…
…nire bi azken urteotako lanaren oinarriaren teoria frogatzen du.
Eta zure begiek nire hutsegite bakarraren gakoa eman didate.
Begi hauek, a zer eragozpena!
Izugarri atzeratu naute hilabete hauetan.
Eta a zer bidaia eginarazi dizueten!
Ez. Pribilegio bat izan da.
Barkatu, baina lanera itzuli beharra daukat.
Abian dauzkadan prozesu batzuek etengabe eskatzen dute nire arreta.
Ea aurkitzen dudan bihar goizean denoi agur esateko aukera.
Bestela, onar ezazue orain nire estimu eta esker on guztia.
Agur.
Ez didazu esan nahiko eginarazi dizkidazula…
…16.000 kilometro honetarako bakarrik?
Ez nabil ezer esan nahian.
Gertaera bat adierazten ari naiz.
Nire lanaren kinka larri batean…
…zure ikuspen gaituaren onura eman didazu.
Ez dut laguntza gehiagorik behar.
Utzidazu nire lanera itzultzen.
Arreta handia eskatzen dit. Agur.
Ez naute horrela tratatuko, mandatu-mutila bezala.
Ni zu banintz, ez nintzateke joango azalpen egoki bat hartu arte.
Ez naiz berarekin liskarrean ariko, itsuskeria baita.
Hori da.
Ez gaitu hemen nahi, alde egin dezagun, ba.
Honengatik ere ez zara haserretuko?
Zertarako?
Bide luze hau egin ondoren, ez dakigu tutik ere beraren lanaz.
Zuek ez duzue jakingo, baina nik, bai.
Sekretu bat da?
Orain, ez.
Meategi bat da, beti uste izan dudan bezala.
Txorakeriak.
Zuk ikusi, baina norbaitek meategi hau ustiatu izan du…
…inkek harresi hori eraiki zuten ezkero.
Ametsetan ari zara.
Zernahi ere egiten ari dela, Thorkel ez da meategi batean ari.
Konbentzitzen zailak zarete biak.
Sakona!
Stockton jauna.
-Nondik datoz hauek? -Thorkelen etxe atzeko meategitik.
Hau ez da minerala. Hezur puskak dira.
Dicotylinae.
Zer?
Bertako txerri basa.
Duela gutxiko espezimenak dira, zuek lekuko zarete.
Ikaragarri txerri gaztea behar du.
Robinson doktorea, zorionak.
Ikusi baituzu nola identifikatu dugun txerri ipotx espezie bat…
…ezezaguna orain arte zientziarentzat.
Helduaroan 10 zm. luzea den animalia.
"Dicotylinae bulfinchi" deituko diot.
Azkar zeureganatzen dituzu merezimenduak.
Froga ikus dezaket?
Oso txerri txikia, inondik ere.
Espezie berri bat, inondik ere.
Bitxia da zer-nolako arreta duen gizakiarentzat gauzen tamainak.
Tamaina da ugaztunen arteko bereizkuntza nagusia, biologo jauna.
Funtsean, berdin-berdinak dira sagua eta balea.
Nolanahi ere, pozten naiz alde egiten berandutu zaretelako.
Joan aurretik zuei berriz goraintzi esateko aukera ematen dit.
Ez gara joango.
Baina ez zaituztet hemen nahi.
Kortesiarik gabe eta erabateko iruzurrez tratatu nauzunez…
…ez dauzkat zure nahiak inolaz ere aintzat hartu beharrik.
Gauza bakarra daukat esateko.
Beste ordubetez hemen gelditzen bazarete, arriskuan egongo zarete.
Pinto!
Pinto, nire zaldia da!
Itzuli da!
Pedro!
Hori Pinto zen!
Txorakeriak. Geratu hemen.
Zaldi hotsa zuen horrek niretzat.
Lasai, motel.
Geldi, Pinto.
Lasai, motel.
Geldi, motel.
Lasai, motel.
Pintoren mamua harrapatu ote du?
Inork ez du erantzun hoberik.
Ez, Pedro. Kutxa horretan zerbait daukala imajinatzen du Thorkelek.
Zure nagusia burutik jota dagoela esan nahi du doktoreak.
Zertan ari ote da etxe horretan?
Zer ote da ez guk ez Pedrok ikusi behar ez duguna?
-Zenbat denbora daramazu hemen? -Bospasei hilabete.
Arratoiekin iritsi nintzenez gero.
Zer arratoi?
4 dozena arratoi, 3 dozena oilo, 14 txakur, Tipo zenbatu gabe…
…7 katu, Satanasez gainera.
-Zer gertatu zaio zoo guzti horri? -Ez dakit.
5 oilo izan ezik, doktorearen etxean sartu ziren denak.
Ez da harritzekoa biologo batek esperimentuetan abereak erabiltzea.
-Zertan ari ote da haiekin? -Ez dakit.
Baina Satanas gero eta gizenago dago egunero.
Gure gauzak bildu, eta goazen hemendik.
Steve, zatoz hona.
-Zer gertatzen da? -Heldu hau.
Zer da hau?
-Zer uste duzu dela? -Badakit zer den: petxblenda.
Radioa hemendik dator?
-Uraninita… -Entzun egingo dizute.
Hau 3 metrora jarri duzu.
Erabat asea.
Mineral honek sekula ikusi gabeko radio proportzioa dauka.
Hobe dugu azkar ibiltzea.
Egoera berriz aztertu, eta hemen geratuko gara Thorkel zaintzeko.
Zuen beharra dute beste leku batzuetan. Gu biok geratuko gara.
Baina guk tresneria hobea dugu lanerako.
Eta, gainera, bera zientzialari kidea da.
Ez dezagun elkar engainatzen segitu.
Tamalez, mineralari igarri diozue.
Zuek ere gauza bera.
Milioi dolar batzuk lau zatitan banatzea ez da txarra izango.
Guretzat ez da diru kontua soilik.
Oso garrantzitsua baita laborategien ikerketarako.
Jakina, eta zuen izenak letra handiz agertuko dira goi-goian.
Ixo. Pedro dator.
Ez dezagun konspiratzaileek bezala jokatu.
Ez dugu zer ezkutaturik.
Erabaki dezagun ea ero baten esku utzi behar ote dugun…
…gizadiarentzat hain garrantzi handia izango duen zerbait.
Kanpoan dago orain, tornuan. Hau da une egokia.
Pinto! Hemen zegoen!
Hemen ez dago orain zaldirik.
Betaurreko mordoa dauka.
Haren ohar-koadernoa.
Hori Pinto da!
Ez dago hemen. Kanpotik dator.
Hara!
Thorkelek uste du zaldi baten tamaina txikitzeko gai dela.
Gaizkileak! Lapurrak!
Zer ari zarete nire etxean?
Ez duzue nire kanpamentuan egoteko eskubiderik!
Nire enplegatuak zarete, eta kalera bota zaituztet!
Orain nire laborategian sartu zarete! Ospa! Ospa berehala!
Zure lagunak gara. Lagundu egin nahi diguzu.
Badakit zer-nolako lagunak zareten!
Badakit zer nahi duzuen.
Kuxkuxean sartu zarete nire lan garrantzitsua zeuenganatzeko.
Baina ez dizuet utziko, eta ez dut laguntzarik behar!
Nire oharrak!
Nonbaiten giltzapetu dezakegu?
Barkatu.
Arinegi jokatu dut.
Gogorregi lan egin dudanez, bistatik galdu ditut balioak.
Axola dizue, penitentzia gisa, zer lortu nahi dudan azaltzen badizuet?
Hitzematen dizut ez diodala zure konfiantzari onura aterako.
Eskerrik asko.
Iraganean hemen urre bila ibili ziren guztiak hil egin ziren…
…askoz gauza baliotsuago bat aurkitu zutela jakin gabe.
Inoiz ezagutu den mineral gordailu radioan aberatsena!
Ikusten dut bazenekitela.
Zenbat mineral atera duzu jadanik?
Radiorako behar nuena besterik ez dut atera orain artean.
Hodi hori nire kanal eroalea da.
Kondentsadorea putzuan behera jaisten da biltegi nagusiraino.
Horren bidez nire kontrolpean hartzen dut…
…naturaren beraren indar erradioaktibo ikaragarria.
Ezinezkoa.
Ezinezkoa?
Behin, Benjamin Franklinek tximista erakarri zuen kometa batekin.
Nire modu zakarrean, ni ere indar kosmikoa erakartzen ari naiz…
…Lurraren sakonetik.
-Zer egiten duzu horrekin? -Erakutsiko dizuet.
Hau nire kondentsadorea da.
Zatozte.
Minbizi-ehunei erasotzeko erabiltzen direnen antzekoa da.
Askoz indartsuagoa den arren, fintasun handiz erabil dezaket…
…tximeleta baten hegala kalterik gabe sendatzeko.
Gertutik ikusiko duzue zer eraikuntza sinplea duen.
Pinto!
Pedro! Zatoz hona!
Zatoz, Pedro. Zuk ere hau ikustea nahi dut.
Pazientzia izan behar duzu.
Sotoan daude, baina ez dituzu ikusiko kordea etortzen zaien arte.
Bulfinch doktorea "ezinezkoa" esaten hasiko da…
…esnatu, eta musuzapi batekin jantzita ikustean bere burua.
Arrazoi izango duzu, agian.
Ia ordua da.
Ez.
Ez, ez dituzu ikaratu behar.
Tira, laguntxook. Hemen ez dago zuek larritzeko ezer.
Ahots-hariak onik daude.
Oso seinale ona da.
Ez duzue sukarrik?
Doktore, hartuko al diezu pultsua zure kideei?
Ihes egitea izaten da izaki txiki guztien lehen sena.
Hor daukazue eskailera. Korri, nahi baduzue.
Ez, sagu horiek ez dira zuretzat. Oraindik ez, behintzat.
Giharren koordinazioa: aparta.
Ekintza erreflexuak: apartak.
Gorputz-egitura: aparta.
Ez duzue ezkutatu beharrik. Kanpora bota dut katua.
Ikusten? Eserita nago. Mehatxurik gabe.
Irten zaitezte, nik ikusi ahal izateko moduan.
Atseginez ikusiko zintuzketet.
Zer beldurtiak zareten.
Tamaina baino gehiago aldatu zaizue.
Ahaztu al zaizue nire aurkikuntzak lapurtzera sartu zaretela?
Hain azkar galdu al duzue interesa?
Non daukazue zientzialari-sena?
Hurbilago etorri. Beldurrik gabe.
Zer gertatzen da? Ezin duzue hitz egin?
Bai, hitz egin dezaket.
Eta ahots naturalaz, gainera.
Ez al zaudete jakin-minez?
Ez duzue ezer galdetu nahi?
Galdera bakarra.
Zergatik uzten du Probidentziak honelako munstrokeria?
Primeran! Nortasun berdina.
Garunak eta nerbio sistemak ez dute kalterik izan.
Laguntxoak, zuen pisu eta neurriak egiaztatu beharra daukat.
Baina aurrenik, estimulante bat behar dut.
Barkatu.
Baina zuen aldaketa bitartean, ez dut ordu bakar bat ere lo egin.
Harro egon behar zenukete.
Organismo askoren neurria aldatzeko gai izan naiz…
…baina zuek zarete luzaroago bizirik iraun duzuen bakarrak.
Harro egon behar zenukete, berriz diot…
…zuen laguntzari esker izan baita.
Nire hutsegite bakarraren gakoa eman didazue.
Burdina-kristalak, alegia.
Burdina-kristalak identifikatu dituzue.
Orain erabat kontrola dezaket bizitza.
Satanas!
Horra nire txakurra.
Txakur jatorra, bai horixe.
Tipo? Aparta da.
Tipo!
Tipo, ni naiz, Pedro.
Tipo, begiradazu. Pedro naiz.
Ez zara gogoratzen ehizera joaten ginenean?
Badakizu: Pun!
Hau nire txakurra da, baina nor da Pedro?
Oso isilak izan zarete.
Hori ondo dago.
Irten zaitezte. Berriz ikusi nahi zaituztet.
Onartzen dut teorian posible dela ehun organiko bat desegitea…
…hura erradioaktibitatearen mendean jarriz…
…baina Thorkel doktorea oker dago gainerako guztian.
Eremu erradioaktibo bat ezin da bideratu.
Erabat oker dago.
Arrazoi izango duzu, agian, Bulfinch doktorea.
Agian, zuek ez zarete hain txikiak izango.
Agian, gainerako guztia handituko zen.
Laguntxoak, oso harro nago zuetaz. Asmamen handia duzue.
Orain zatozte hona. Azterketei berriz ekin behar diegu.
Geratu hemen. Berarekin arrazoitzen saiatuko naiz.
Zatoz barrura, Bulfinch doktorea.
Atsegin handiz hartuko zaitut zu lehenik.
Ez naiz sartuko, ez horixe.
Zer? Matxinatuta honezkero?
Ekar itzazu mandoak eta eraman gaitzazu berriz zibilizaziora.
Zaku batean?
A zer jarrera duintasunik gabea Bulfinch doktore handiarentzat!
Gainera, mandoak berriz bidali ditut zibilizaziora.
Orduan, zure presoak gara?
Demagun gonbidatuak zaretela nire laborategian.
Presoak gara, beraz.
Ziklopearen leizean preso.
Ziklopea? Nire ikusmenagatik diozu hori?
Ez, zure adimenagatik.
Ziklopeak ere uste zuen tamaina eta indarra aski zirela.
Ezjakina zen gizajoa.
Ulisesek, berriz, askoz adimen goragokoa zuen.
Kontuz, Ulises. Oiloa zu mokokatzeko zorian dago.
Ospa, hegazti barregarria!
Akabo txorakeriak. Zatoz hona.
Ez naiz, inolaz ere, zurekin lankidetzan ariko.
Etorri hona behingoz. Agindu bat da.
Ez naiz joango.
Thorkel doktorea, ez dizut laido hau onartuko!
Lasai egon, irakasle.
Harritzen nau zure mailako zientzialaria…
…horrelako leherketa emozionalen mende egotea.
Zuk emango diozu munduari nire lanaren berri.
Zure krimenen berri.
Mundua urruna irudituko zaizu zureak bezalako hanka laburrekin.
Zuzenxeago.
Mila esker, doktore.
Thorkel doktorea, entzun egin behar didazu.
33,65 zentimetro, zehatz-mehatz.
Orain, igo balantzara.
A, mila esker. Nire nahiari aurreratu zara.
Ez zen hori nire asmoa.
Okerren bat dago.
Harrituta zaude.
Isilik egon.
Beraz, zure adimen handia ez da hutsezina.
-Jar zaitez hemen. -Ez.
-Jarri hemen! -Ez!
Hau ezbeharra!
Zer hutsegite egin duzu?
Hutsegitea naturak egin du.
Organismo gazte bat bazina bezala ari zara garatzen.
Hazten hasi zara.
Hazten? Zer bizkortasunean?
Oraingoz, zure haziera ia ez da sumatzen.
Geroago, baliteke azkartzea.
Eta, geroago, kalkuluak berriz egin beharko dira.
Horretaz jakitun nago.
Eta hori da penagarriena.
Zer egingo duzu?
Zu eta zure lagunak tamaina normalera itzultzen zareten heinean…
…berriz eragotziko didazute lana…
…eta hori ezin dizuet utzi.
Nire zelatan zeundeten?
Hobe duzue itzultzea!
Oihanean ez duzue ordu erdi bizirik iraungo!
Hori ez al da aipatu zenigun kanoa?
Jakina. Goazen. Hemendik aterako gaitu.
Handi samarra, ezta?
Oso kanoa txikia zen.
Zer egingo dugu?
Edozer gauza, doktore ero horrengandik urruntzen bagaitu.
Ezin dugu horrela segitu, edozer gauzagatik ikaratuta.
Kanoa hau da ihes egiteko gure aukera bakarra.
Neuk bultzatuko dut.
Oso handia da!
Zu ingenieria zara. Egongo da kanoa uretaratzeko modu bat.
Zu zientzialaria zara? Zer proposatzen duzu?
Jendeak etxeak eta gauza astunak mugitzen ditu.
Palankak eta tornuak erabili.
Konpainia atsegina. Dena ondo zihoanean!
-Egur gehiago bageneuka! -Hor egur mordoa dago.
Zeuk hartu.
Ideia zoragarririk bai horretarako?
Egurra har dezakezue, nik hortik haren atentzioa erakartzen badut?
Arreba, zientzialari-adimen hori miresten hasita nago.
-Luzaroegi, ez! -Egurra ekarri!
-Ekatzu bostekoa. -Ez dizut ukatuko.
Orain! Bota diezaiogun!
-Krokodilo hori ez da oso gogorra. -Ez da berriz etorriko.
Badakizue zer? Kanoa uretaratzean, bela bat moldatu behar dugu.
Belarekin eta lemarekin noranahi joango gara.
Jakina!
Azkar! Leizera!
Ez, ez! Nire txakurra nire atzetik etorriko da!
Belarretara!
Geratu hemen. Tipo nire atzetik etorriko da.
Tipo, fuera!
Badakit hemen zaudetela.
Zer azkarrak!
Oso harro nago zuetaz.
Erabakitasunez ezkutatzen zarete nigandik.
Hau da gure aukera.
Azkar, Bill, bera itzuli baino lehen!
Zer gertatzen zaizu?
Bulfinch doktoreak eta Pedrok korrika ibiltzeari utzi diote, ez?
Ni hemen geldituko naiz.
Zer egingo duzu?
Oraindik ez dakit, baina hemen geratuko naiz.
Bera hilko dut, nola edo hala. Akabo korrika ibiltzea.
Zaindu ezazu, Steve.
Zuk egin dezakezu hori, Bill.
Zurekin geratuko naiz.
Ez naiz hor barrena bakarrik ibiliko, ezta? Tamaina honekin?
Zergatik uste duzu lotara joango dela etortzen denean?
Neka-neka eginda dirudi. Logaleak amorratzen.
Ea arrazoi duzun.
Zuzendu ezazu.
Hortxe! Lortu dugu.
Belarrira zuzenean.
Kontuz, Bill!
Itzuli zarete, beraz.
Hemen zaudete.
Niri erasotzen ausartzen zarete?
Hutsegite handi bat egin duzue, ulertzen didazue?
Bulfinch doktoreak ulertu egin zuen hil baino lehen esan niolako.
Orain zuei esango dizuet zuek ere hil egingo zaretelako.
Hazten ari zarete.
Laster helduko zarete lehengo zuen tamainara.
Ezkutatuta gelditu izan bazinete, onik egongo zinatekete.
Baina orain beranduegi da.
Gela honetan giltzapetuta zaudete eta ez zarete sekula irtengo!
Lehenago aurkituko zaituztet eta.
Aurkitu egingo zaituztet!
Ulertzen didazue? Aurkitu egingo zaituztet!
Eta aurkitzen zaituztedanean, suntsitu egingo zaituztet!
Ez dut itxarongo lehengo zuen tamainaraino hazten zareten arte!
Orain suntsituko zaituztet!
Txoroa bezala ari zara.
Txoro itsua.
Beraz, laguntxook, gerra egin nahi didazue, ezta?
Ziklope dei diezadakezue orain…
…begi bakarra baitaukat onik.
HANDIK HILABETE BATZUETARA
Hona gure arazoa, hitz gutxitan.
Gertatu zaigun guztia kontatzen saiatzen bagara…
…eroen ziega batean giltzapetuko gaituzte.
Eta orduan akabo meategia!
Gogoratu, ba: Gertatu zaigun guztia ez zaigu gertatu.
Ospa!
Ikusi duzue hori?
Ez al duzue nahikoa istilu izan orain arte?
ITZULPENA - AZPITITULUAK: Jon Muñoz